da de da de da de fi en en en sv da nl de bar da da da da da da da en de da de da da da da da fi da de da de en da en sv de da da da da da da da da de da da da de da da da en da da de da en en nb da de da ro de da de
Ryge- og alkoholpolitik | Dansk Skoleforening for Sydslesvig e.V.
Aftale vedrørende et generelt ryge- og alkoholforbud i skoler og børnehaver mellem Dansk Skoleforening for Sydslesvig e.V. samt Dansk Skoleforening GmbH og Fællesdriftsrådet
Det enkelte samarbejdsråd beslutter inden for de gældende offentlige rammer og inden for de beslutninger, der er fastsat ved generelle bestemmelser af Skoleforeningen, hvilke principper og retningslinjer, der i øvrigt skal gælde ved den enkelte institution.
For undtagelser fra det generelle ryge- og alkoholforbud ved Skoleforeningens skoler, børnehaver og øvrige institutioner gælder følgende
Skoleforeningen følger som hovedprincip de samme retningslinjer som gælder i den offentlige skole. Da børnehaverne og skolerne også fungerer som forsamlingshuse for mindretallets foreninger og organisationer tillades følgende generelle undtagelser.
Det er tilladt at ryge uden for Skoleforeningens børnehaver, skoler og øvrige institutioner i forbindelse med møder og arrangementer, der ikke er en del af Skoleforeningens almindelige pædagogiske virksomhed med børn og unge. Det forudsættes, at møder og arrangementer i børnehaver og skoler, der er omfattet af en dispensation fra et rygeforbud, ligger uden for den normale børnehave- og skoletid.
Det er tilladt at indtage alkoholiske drikke ved festlige lejligheder samt særlige sammenkomster og arrangementer, der ikke er en del af Skoleforeningens almindelige pædagogiske virksomhed med børn og unge. Det forudsættes, at festlige lejligheder samt særlige sammenkomster og arrangementer, der er omfattet af en dispensation fra et alkoholforbud, ligger uden for den normale børnehave- og skoletid.
Aftalen træder i kraft den 1.5.2006.
Sign. Anders Molt Ipsen                       Sign. Uwe Svane
for Skoleforeningen                         for Fællesdriftsrådet
Årsberetning, regnskab og resultataftale
Søger du en kontaktperson i Skoleforeningens centralforvaltning?
Dansk Skoleforening for Sydslesvig e.V.Stuhrsallee 2224937 Flensburg